smcproject/ml-wiki-sentences huggingface dataset:
1117ലുണ്ടായ തലക്കാട് യുദ്ധത്തിൽ ചോളന്മാരെ തോൽപ്പിച്ചതിന്റെ സന്തോഷസൂചകമായി ഹൊയ്സാല ചക്രവർത്തിയായ വിഷ്ണുവർദ്ധൻ ആണ് ചെന്നകേശവ  അഥവാ സുന്ദരനായ കേശവൻ എന്നർത്ഥം വരുന്ന അതി മനോഹരമായ ഈ ക്ഷേത്രം പണിയിച്ചത്.
ജൈന മതത്തിൽ നിന്ന് ഹിന്ദു മതത്തിലേക്ക് മാറിയതുകൊണ്ട് ജൈന ക്ഷേത്രത്തിൽ കാണുന്നത് പോലെയുള്ള തൂണുകൾ ഒക്കെ ഇവിടെയും കാണാം.
64 മൂലകളും 4 പ്രവേശനകവാടങ്ങളും 48 തൂണുകളുമായി  ശില്പ ഭംഗി നിറഞ്ഞതാണ് ഈ ക്ഷേത്രം.
മുകളിൽ നിന്നു നോക്കിയാൽ ഒരു നക്ഷത്രം പോലെ ആയിരിക്കും ഈ ക്ഷേത്രം കാണപ്പെടുന്നത്.
താൻ യുദ്ധത്തിൽ മരിച്ചു പോയാൽ വിവാഹം കഴിക്കുന്ന സ്ത്രീ വിധവയായി കഴിയേണ്ടി വരുമെന്ന കാരണത്താൽ വിവാഹമേ വേണ്ടെന്നു വെച്ച വിഷ്ണു വർദ്ധനെ അദ്ദേഹത്തിന്റെ അമ്മ അതീവ സുന്ദരിയും നർത്തകിയുമായ ശന്തളാദേവിയെ കണ്ടു ഇഷ്ടപ്പെട്ട് , മകന് അനുരൂപയായ വധു ഇവൾ തന്നെയെന്നു നിശ്ചയിച്ചു.
അവർക്ക്  കൊട്ടാരത്തിൽ നൃത്തം ചെയ്യാനുള്ള അവസരവും കൊടുത്തു.
നൃത്തം കണ്ടു മോഹിച്ച വിഷ്ണു വർദ്ധൻ അവരെ വിവാഹം ചെയ്യുകയും ചെയ്തു എന്നാണു വാമൊഴി .
ശന്തളാദേവിയാണ് ചെന്ന കേശവ ക്ഷേത്രത്തിനു സമീപം കപ്പേ ചെന്നിഗരായ ക്ഷേത്രം സൗമ്യനായകി, രംഗനായകി, ശ്രീദേവി, ഭൂദേവി എന്നീ ക്ഷേത്രങ്ങൾ പണിയിച്ചത്‌.
ബേലൂർ ക്ഷേത്രത്തിന്റെ മേൽക്കൂരയ്ക്ക് താഴെയായിട്ടാണ് കണ്ണാടിയുമായി നിൽക്കുന്ന സുന്ദരീരൂപം കൊത്തിവച്ചിരിക്കുന്നത്.
ഇതിനൊപ്പം തന്നെ പാടുകയും നൃത്തം ചെയ്യുകയും ചെയ്യുന്ന ഒട്ടേറെ രൂപങ്ങൾ ക്ഷേത്രച്ചുവരുകളിൽ കൊത്തിവച്ചിട്ടുണ്ട്.
രാജാവായിരുന്ന വിഷ്ണുവർധനന്റെ ഭാര്യയായിരുന്ന ശാന്തളദേവിയുടെ സൗന്ദര്യമാണ് ഈ ശിൽപങ്ങളുടെയും അടിസ്ഥാനമെന്നാണ് കരുതപ്പെടുന്നത്.
ചെന്നകേശവ ക്ഷേത്രത്തിന് പുറത്ത് ഇത്തരത്തിലുള്ള 38 സ്ത്രീരൂപങ്ങളുണ്ട്, ശിലാബാലികമാർ എന്നാണ് ഇവയെ വിശേഷിപ്പിക്കുന്നത്.
ക്ഷേത്രത്തിനകത്തുമുണ്ട് ഇത്തരം രൂപങ്ങൾ.
ദർപ്പണസുന്ദരി, ശുകഭാഷിണി, ബസന്ദക്രീഡ, കീരാവാണി,കേശശൃഗാരം, മയൂരശിഖ, കുറവഞ്ചി നർത്തകി, അശ്വകേശി, പാദാംഗുലി, ഗാനമജ്ഞിറ, തില്ലാന, തൃഭംഗിനർത്തന, കാപാലഭൈരവി, വേണുഗോപാല, ഗായകി, നാട്യസുന്ദരി,രുദ്രവീണ, കുടിലകുന്തള, വനറാണി, വികടനർത്തന,ചന്ദ്രിക, രുന്ദ്രിക, മോഹിക, രേണുക, ജയനിഷാദ, ഭസ്മമോഹിനി, വിഷകന്യക, അദ്ധ്യാപിക, ശകുനശാരദ, നർത്തകി, നാഗവീണസുന്ദരി, ഗർവ്വിഷ്ട, നാട്യശാന്തള, സമദുരഭാഷിണി, കേശശൃംഗാരം, ഗന്ധർവ്വ കന്യക, എന്നിങ്ങനെയുള്ള 38 ‘ശിലാബാലിക‘മാർ തുടങ്ങിയവർ മേൽക്കൂരയുടെ കീഴിലായി വെളിയിലുള്ള കൊത്തുപണികളിൽ പ്രധാനമായി അണിനിരക്കുന്നു .
ഇതുകൂടാതെ 4 ശിലാബാലികമാർ ക്ഷേത്രത്തിന് അകത്തുമുണ്ട്.
Statues on capital support the temple eaves.
38 of the original 40 have survived in Belur.
ദശാവതാരം കൊത്തിയ തൂണുകൾ ഏറ്റവും ആകർഷണമാണ്.
കല്ലുകൊണ്ടുതന്നെയുണ്ടാക്കിയ ബെയറിങ്ങുകളിൽ കറങ്ങുന്ന രീതിയിലാണ് ദശാവതാരതൂണുകൾ നിർമ്മിച്ചിരിക്കുന്നത്.
പക്ഷെ  സുരക്ഷാകാരണങ്ങളാൽ ഇപ്പോൾ അത് കറക്കാൻ അനുവദിക്കാറില്ല.
ഹൊയ്സാല രാജ വംശത്തിലെ ആദ്യത്തെ രാജാവായ സാല സിംഹവുമായി യുദ്ധം ചെയ്യുന്ന ഹൊയ്സാല രാജ്യത്തിന്റെ  രാജകീയ മുദ്രയായ ശിൽപവും ഇവിടെ കാണാം.
തൻറെ ഗുരുവായ സുദത്തമുനിയെ ആക്രമിക്കാൻ വന്ന സിംഹത്തെ സാല പൊരുതി കീഴ്പ്പെടുത്തിയ സംഭവത്തിൻറെ ഓർമ്മയ്ക്കായാണ്  വിഷ്ണുവർധൻ ഈ രൂപം രാജമുദ്രയായി ഉപയോഗിക്കാൻ തുടങ്ങിയത്.
കരിങ്കല്ലിൽ പണിതീർത്ത ഈ ക്ഷേത്രത്തിന്റെ മുറ്റത്ത്‌ 42 അടിയും 15 ടൺ ഭാരവുമുള്ള‍ ഒറ്റക്കല്ലിലുള്ള  ഗ്രാവിറ്റിപില്ലർ മറ്റൊരു അത്ഭുതമായി നില കൊള്ളുന്നു.
ഈ സ്തംഭത്തിന്റെ 3 മൂലകൾ‍ മാത്രമേ തറയിൽ ഉറപ്പിച്ച് നിർത്തിയിട്ടുള്ളൂ.
തറയുടെ താഴെ നിന്ന്  മുകളിലേക്കുള്ള കൊത്തുപണികൾക്ക് ഒരു ഘടനയുണ്ട്.
ഏറ്റവും അടിയിൽ ശക്തരായ ആനകൾ , അതിന് മുകളിൽ ധൈര്യത്തെ കാണിക്കാനായി സിംഹങ്ങൾ , വേഗതയുടെ പര്യായമായി കുതിരകൾ , വള്ളിപ്പടർപ്പുകൾ, പൂക്കൾ എന്നിവയും അലങ്കാരപ്പണികളിൽ കാണാം.
ശ്രീകോവിലിനുള്ളിൽ അഞ്ചു തൂണുകൾ.
അതിലൊന്നിൽ രാജപത്നിയായ ശാന്തളാദേവിയുടെ രൂപം കൊത്തിവച്ചിട്ടുണ്ട്.
കണ്ണുകൾ മീൻപോലെ, വദനം ചന്ദ്രബിംബം, അരക്കെട്ട് സിംഹത്തെപ്പോലെ , താമരയിതൾ കാൽപാദം, പാദത്തിലെ നീളം കൂടിയ രണ്ടാംവിരൽ എന്നീ ലക്ഷണങ്ങളോടുകൂടിയ ലക്ഷണമൊത്ത സുന്ദരികളെയാണ് ഈ തൂണുകളിൽ കാണുക.
ചിത്രശാല ശിലാബാലിക (celestial maiden) ദർപ്പണവുമായി ശിലാബാലിക ശിലാബാലിക ശിലാബാലിക Lintel relief Sculpture at Channakeshava temple, Belur Jaya and Vijaya before the sanctum Decorative turret in relief art at Chennakeshava temple, Belur Decorative panel comprising miniature towers ( aedicule ) ഗജാസുരസംഹാരം: ശിവൻ ഗജാസുര രാക്ഷസനെ വധിക്കുന്നു.
View of Gopura (tower over entrance) from Garuda stambha (pillar) at Chennakeshava temple complex, Belur Shrine wall relief at Chennakeshava temple, Belur Ornated lintel with the Makara (mythical beasts) on either side Madanikas below the eaves The temple is famous for its rendering of Mohini, the female avatar of Vishnu.
Notes അവലംബം ബിബ്ലിയോഗ്രാഫി Dehejia, V. (1997).
ISBN 0-7148-3496-3 .
Harle, J.C., The Art and Architecture of the Indian Subcontinent , 2nd edn.
1994, Yale University Press Pelican History of Art, ISBN 0300062176 Kamath, Suryanath U: A Concise History of Karnataka from pre-historic times to the present , 2001, Jupiter books, MCC, Bangalore (Reprinted 2002) OCLC: 7796041.
{{ cite book }} : Invalid | ref=harv ( help ) Sastri, Nilakanta K.A.: A History of South India, From Prehistoric times to fall of Vijayanagar , 1955, OUP, New Delhi (Reprinted 2002), ISBN 0-19-560686-8 {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) പുറം കണ്ണികൾ Chennakesava Temple, Belur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Photo of Gopura - Chennakeshava Temple Plan of temple detailed Information on complex Archived 2016-03-27 at the Wayback Machine .
explanation of temple and its architecture in the order as a person would walk around it Archived 2013-02-09 at Archive.is
ചെന്നകേശവ പെരുമാൾ ക്ഷേത്രം, സോമനാഥപുര ഇംഗ്ലീഷ് വിലാസം https://ml.wikipedia.org/wiki/Somanathapura
കർണാടകാ   സംസ്ഥാനത്തിൽ  മൈസൂരിൽ നിന്നും 35 കിലോ മീറ്റർ അകലെ സോമനാഥപുര എന്ന സ്ഥലത്ത്  സ്ഥിതി ചെയ്യുന്ന പുരാതനമായ ഒരു വിഷ്ണു ക്ഷേത്രമാണ് ചെന്ന കേശവ ക്ഷേത്രം.
ക്രിസ്ത്വബ്ദം 1268  ൽ ഹൊയ്സാല രാജാവായിരുന്ന നരസിംഹൻ മൂന്നാമന്റെ സേനാ നായകനായിരുന്ന സോമനാണ് ഈ ക്ഷേത്രം പണി കഴിപ്പിച്ചത്.
ഹൊയ്സാല വാസ്തു വിദ്യയുടെ ഉത്തമ ദൃഷ്ടാന്തമാണ് ഈ ക്ഷേത്രം .
ആർക്കിയോളജിക്കൽ  സർവേ ഓഫ് ഇന്ത്യ ഏറ്റെടുത്തിരിക്കുന്ന ഈ ക്ഷേത്രം ഇന്ന് പൂർണമായും സംരക്ഷിക്കപ്പെട്ട നിലയിലാണ്.
എ ഡി 1268  ആയപ്പോഴേക്കും ഹൊയ്സാല രാജ വംശം 260 പൂർത്തീകരിച്ചിരുന്നു .
ഇതിന്റെ ആഘോഷമെന്നോണം ക്ഷേത്രങ്ങൾ ധാരാളമായി പണി കഴിപ്പിച്ചിരുന്നു.
സേനാ നായകനായിരുന്ന സോമൻ ഒരിക്കൽ കാവേരീ നദിയുടെ തീരത്ത് മനോഹരമായ ഈ സ്ഥലം കണ്ടെത്തുകയുണ്ടായി.
തന്റെ പേരും പ്രശസ്തിയും നില നിർത്തുവാൻ അദ്ദേഹം സ്വയം ഈ സ്ഥലത്തിന് സോമനാഥപുര എന്ന് പേര് നൽകി.
പിന്നീട് രാജാവായിരുന്ന നരസിംഹൻ മൂന്നാമന്റെ അനുമതിയോടെ ക്ഷേത്രം നിർമിച്ചു.
ക്ഷേത്രത്തിന്റെ മുൻഭാഗം, ക്ഷേത്രത്തിന്റെ പിൻ ഭാഗം, പ്രത്യേകതകൾ
മിക്ക ഹൊയ്സാല ക്ഷേത്രങ്ങളും നിർമിച്ച രുവാരി മലിതമ്മാർ  എന്ന ശില്പിയാണ് ചെന്ന കേശവ ക്ഷേത്രവും നിർമിച്ചത്.
ക്ഷേത്രത്തിനു മൂന്നു ശ്രീ കോവിലുകളുണ്ട്.
ഇത് ത്രികൂടം എന്നറിയപ്പെടുന്നു.
നടുവിൽ കേശവനും ഇടത്തും വലത്തുമായി ജനാർദ്ദന സ്വാമിയും വേണു ഗോപാലനും കുടി കൊള്ളുന്നു.
ശ്രീകോവിലുകൾക്ക്  മുകളിലായി ചാരുതയാർന്ന ഗോപുരങ്ങൾ കാണാനാകും.
ഇതിന്റെ ഉൾഭാഗം ഏറെ സുന്ദരമാണ്.
ഇതൊരു പൂർണ വൈഷ്ണവ ക്ഷേത്രമാണ്.
പരമ ശിവനുമായി ബന്ധപ്പെട്ട  യാതൊന്നും ഇവിടെ നിന്നും കണ്ടെടുത്തിട്ടില്ല.
ക്ഷേത്രത്തിന്റെ തെക്കും വടക്കുമുള്ള ഉൾ ഭിത്തികളിൽ യഥാക്രമം രാമായണ മഹാഭാരത കഥാ സന്ദർഭങ്ങൾ പൂർണമായി കൊത്തി വച്ചിരിക്കുന്നു.
ഈ ക്ഷേത്രത്തിൽ ശില്പികളുടെ കരവിരുതു സ്പർശിക്കാത്ത  ഒരു ഭാഗവുമില്ല എന്ന് തന്നെ പറയാം.
ക്ഷേത്ര നിർമ്മാണത്തിൽ സ്വദേശികളും വിദേശികളുമായ ധാരാളം ശിൽപികൾ പങ്കെടുത്തിരുന്നു എന്ന് ഇവിടെ നിന്നും ലഭിച്ച ചില ശിലാ ലിഖിതങ്ങളിലും മറ്റും കാണുന്നു.
രുവാരി മലിതമ്മാർ  , മാസനിതമ്മാർ, ചമേയർ,രമേയർ, ചൌദേയർ, നഞ്ജെയർ എന്നീ ശിൽപികൾ ഹൊയ്സാല സാമ്രാജ്യത്തിലെ ആസ്ഥാന ശിൽപികൾ ആയിരുന്നു.
പ്രസിദ്ധ തമിഴ് ശില്പികളായിരുന്ന പല്ലവാചാരി, ചോളവാചാരി എന്നിവരും ക്ഷേത്രം നിർമ്മിച്ച ആശരിമാരിൽ പെടുന്നു.
പുറത്തേക്കുള്ള കണ്ണികൾ Somanathapura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെന്ന കേശവ ക്ഷേത്രം - ഹൊയ്സാല വാസ്തുവിദ്യ ചെന്ന കേശവ ക്ഷേത്രം - ചിത്രങ്ങൾ Archived 2011-07-14 at the Wayback Machine .
ചെന്നായ് ഇംഗ്ലീഷ് വിലാസം https://ml.wikipedia.org/wiki/Gray_wolf
നായ്കളൂടെ വർഗ്ഗത്തിൽ പെട്ട വന്യജീവിയാണ് ചെന്നായ .
ലോകത്തിലെ വടക്കൻ പ്രദേശങ്ങളിലെ  മിക്ക വനങ്ങളിലും ഇവ കാണപ്പെടുന്നു.
ഇവ കൂട്ടമായി ജീവിക്കുന്ന സസ്തനിയാണ് .
ഇന്ത്യൻ ചെന്നായ (Canis lupus pallipes) എന്ന വർഗ്ഗമാണ് ഭാരതത്തിൽ കാണപ്പെടുന്നത്.
ഒരു കാലത്ത് ഇന്ത്യയിൽ എങ്ങും ഉണ്ടായിരുന്ന ചെന്നായകൾ ഇന്നു ഗുജറാത്ത്, മഹാരാഷ്ട്ര, ഉത്തർപ്രദേശ്, മധ്യപ്രദേശ്, കർണാടകം, വടക്കൻ കേരളം ആന്ധ്രാ സംസ്ഥാനങ്ങളിലെ ചില വനപ്രദേശങ്ങളിലേക്കു മാത്രമായി ചുരുങ്ങിയിരിക്കുന്നു.
ഭക്ഷണം തേടി ഇവ കൂട്ടമായി സഞ്ചരിക്കുന്നവരാണ് ഇവ.
വളർത്തു മൃഗങ്ങളേയും കുട്ടികളേയും ആക്രമിക്കുന്നതു കാരണം നാട്ടിൻപുറങ്ങളിൽ ചെന്നായ്ക്കളെ കൊന്നൊടുക്കുന്നു.
ഇതു മൂലമാണ് ഇവയുടെ സംഖ്യകൾ കുറഞ്ഞു വരുന്നതു.
ഇന്ത്യയിൽ ഇതിനെ വംശനാശഭീഷണി നേരിടുന്ന ജീവിയായി കണക്കാക്കുന്നു.
ശരാശരി ആയിരത്തോളം ചെന്നായകൾ ഇവിടെ ബാക്കി ഉണ്ടെന്നു കണക്കാക്കുന്നു.
ചെന്നായയുടെ ഈ ഉപവർഗ്ഗം ഇന്ത്യയിൽ കൂടാതെ ഇറാൻ , ഇസ്രായേൽ , സിറിയ എന്നീ രാജ്യങ്ങളിലും കണ്ടു വരുന്നു.
ഇന്ത്യൻ ചെന്നായ വടക്കൻ ഉപവർഗ്ഗമായ ഗ്രേ വുൾഫ് അഥവാ ട്രൂ വുൾഫ് (Canis lupus lupus)-നേക്കാൾ ചെറുതാണ്.
രോമം ചാരം അല്ലെങ്കിൽ തവിട്ടു നിറമായി കാണപ്പെടുന്നു.
മ്ലാവ്, മാൻ, കാട്ടുപന്നി എന്നിവയെ ഒക്കെ ഭക്ഷിക്കും.
ഒരു സമയത്ത് അതിന്റെ തൂക്കത്തിന്റെ രണ്ടിരട്ടിവരെ ഭക്ഷിക്കും.
പിന്നെ ഒരാഴ്ചവരെ ഭക്ഷണമില്ലാതെ ജീവിക്കാനാവും.
5-6 കുഞ്ഞുങ്ങളെ പ്രസവിക്കുന്നു.
ആണാണ് പ്രസവിച്ചു കിടക്കുന്ന കാലത്ത് അമ്മയ്ക്കും കുട്ടികൾക്കും വേണ്ട ഭക്ഷണം എത്തിച്ചു കൊടുക്കുന്നത്.
പ്രമാണങ്ങൾ മറ്റ് ലിങ്കുകൾ Canis lupus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Canis lupus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
High-Resolution Images of the Canis Lupus Brain Return of gray wolf to Yellowstone park Archived 2009-04-24 at the Wayback Machine .
The Fear of Wolves: A Review of Wolf Attacks on Humans Archived 2007-09-27 at the Wayback Machine .
The International Wolf Center WolfSource Archived 2020-08-06 at the Wayback Machine .
Watch Death of a Legend and Cry of the Wild by Bill Mason
ചെന്തുരുണി വനത്തിലെ പക്ഷികൾ
കൊല്ലം ജില്ലയിലെ കല്ലട ആറിലെ തെന്മല അണക്കെട്ടിനു ചുറ്റുമുള്ള വന്യജീവിസങ്കേതമാണ് ചെന്തുരുണി വന്യജീവി സങ്കേതം .
171  ച.
മീ വിസ്തീർണമുള്ള ഈ വന്യ ജീവി സങ്കേതത്തിൽ, ഒരു സംഘം പക്ഷി ശാസ്ത്രജ്ഞർ ,  2011  ഫെബ്രുവരി 18  മുതൽ, മൂന്നു ദിവസം നടത്തിയ വാർഷിക സർവേയിൽ, ആകെ 170 പക്ഷി ഇനങ്ങളെ കണ്ടെത്തി.
പരിസ്ഥിതി സംഘടനകളായ  വടെർസ്, വാർബ്ലെര്സ് ആണ് കഴിഞ്ഞ 16  വർഷമായി  മുടങ്ങാതെ ഈ വാർഷിക പഠനം നടത്തുന്നത്.
2011  ലെ പഠന ഫലങ്ങൾ നീലഗിരി മരംപ്രാവ് Columba elphinstonii
പഠനത്തിനായി മേഖലയിലെ , കാട്ടിലപ്പാറ, കല്ലാർ, റോക്ക്വുഡ്, ഉമയാർ, റോസ്മല, ദർഭക്കുളം, പാണ്ടിമൊട്ട  എന്നീ ഏഴു സ്ഥലങ്ങളിൽ  ക്യാമ്പുകൾ സ്ഥാപിച്ച് ,  പക്ഷികളെ നേരിട്ട് കണ്ടും, ശബ്ദം കേട്ടും രേഖപ്പെടുത്തി .
രാവിലെ ഏഴു മുതൽ പതിനൊന്നു മണി വരെയും വൈകിട്ട് നാല് മുതൽ ആറ് മണി വരെയും ആയിരുന്നു പഠന സമയങ്ങൾ.
പശ്ചിമ ഘട്ടത്തിൽ മാത്രം തദേശീയമായിട്ടുള്ള (endemic)  17  ഇനം പക്ഷികളിൽ , 14  ഇനം പക്ഷികളെയും ഇവിടെ കണ്ടെത്തി.
വംശനാശം നേരിടുന്ന നീലഗിരി മരംപ്രാവ് ( Columba  elphinstonii ) , കുറ്റിക്കാടൻ വർണക്കാട     (Painted  bush  quail : Perdicula erythrorhyncha )  , ശ്രീലങ്കൻ തവളവായൻ  ( Srilanka  frogmouth : Batrachostomus  moniliger ),  കാട്ടുവേലിത്തത്ത (Blue  bearded   bee eater : Nyctornis   athertoni ),കാക്ക മരംകൊത്തി ( Black  wood  pecker :' Dryocopus  javensis ) ,വലിയ ഇന്ത്യൻ പുള്ളി വേഴാമ്പൽ (Great  indian  pied  hornbill : Buceros  bicornis ), ഇന്ത്യൻ കറുത്ത കൗശലക്കാരൻ  (Indian  black  sham) , തീക്കാക്ക (Malabar  trogon : Harpactes  fasciatus ) ,  ബ്രോഡ്‌-ബില്ലെട്  റോളർ (Broad -billed  roller ) ചീന മഞ്ഞക്കിളി (Black -naped -oriole : Oriolus  chinensis ) , ശീതകാലത്ത് മാത്രം കേരളം സന്ദർശിക്കുന്ന  ലാർഗ് ഹാക്ക് കുക്കൂ (Large  hawk  cuckoo: Hierococcyx sparverioides ) എന്നിവയുടെ സാന്നിദ്ധ്യം കണ്ടെത്തി .
പഠനത്തിനു നേതൃത്വം നൽകിയത് സീ.
സുനേഷ് ആണ്.
അവലംബം കൊച്ചി എഡിഷൻ ഓഫ് ദി ഹിന്ദു , 26  ഫെബ്  2011 .
ചെന്തുരുണി വന്യജീവി സങ്കേതം ഇംഗ്ലീഷ് വിലാസം https://ml.wikipedia.org/wiki/Shendurney_Wildlife_Sanctuary Malabar Raven, ശെന്തുരുണിയിൽ നിന്നും
ഒരു മരത്തിന്റെ പേരിൽ അറിയപ്പെടുന്ന ഏക വന്യജീവി സങ്കേതമാണ് ശെന്തുരുണി വന്യജീവി സങ്കേതം .
കൊല്ലം ജില്ലയിൽ പുനലൂർ താലൂക്കിലാണ് ഇതു സ്ഥിതി ചെയ്യുന്നത്.
തെന്മലയാണ്‌ വന്യജീവിസങ്കേതത്തിന്റെ ആസ്ഥാനം.
അനാകാർഡിയേസി കുടുംബത്തിൽപ്പെട്ട ഗ്ലൂട്ടാ ട്രാവൻ‌കൂറിക്ക എന്ന ചെന്തുരുണി മരങ്ങൾ ധാരാളമായി വളരുന്നതുകൊണ്ടാണ് ഈ പേരു ലഭിച്ചത്.
ശെന്തുരുണിപ്പുഴ , കഴുത്തുരുട്ടിപ്പുഴ , കുളത്തൂപ്പുഴ എന്നിവ ശെന്തുരുണി വന്യജീവി സങ്കേതത്തിൽവെച്ച് സംഗമിച്ച് കല്ലടയാറായി ഒഴുകുന്നത് കാണാം.
ഇതിനു സമീപം കല്ലടയാറ്റിൽ നിർമ്മിച്ചിരിക്കുന്ന തെന്മല അണക്കെട്ടിന്റെ ജല സംഭരണിയും സമീപപ്രദേശങ്ങളിലുള്ള വനങ്ങളും ചേർന്ന് 172.403 ച.
മീ വിസ്തീർണ്ണം ഉള്ളതാണ് ഈ വന്യജീവി സങ്കേതം.
ഏഷ്യയിലെ ആദ്യത്തെ ബട്ടർഫ്ലൈ സഫാരി പാർക്ക് ഇതിനടുത്താണ്.
ഇന്ത്യയിൽ ആദ്യമായി തുമ്പികളുടെ കണക്കെടുപ്പ് നടന്നത് ഇവിടെയാണെന്നു കരുതുന്നു .
1550 മീറ്റർ ഉയരമുള്ള ആൽവർകുറിച്ചിയാണ് ഏറ്റവും ഉയരം കൂടിയ പ്രദേശം.1257 ഇനം സപുഷ്പിസസ്യങ്ങളും, 62 ഇനം സസ്തനികൾ, 171 ഇനം പക്ഷികൾ, 36 ഇനം ഉരഗങ്ങൾ, 54 ഇനം ഉഭയജീവികൾ, 31 ഇനം മത്സ്യങ്ങൾ, 187 ഇനം ശലഭങ്ങൾ, 44 ഇനം തുമ്പികൾ, 40 ഇനം ഉറുമ്പുകൾ എന്നിവയെ ഇവിടെ കണ്ടു വരുന്നു.
ദക്ഷിണേന്ത്യയിലെ ഏറ്റവും വലിയ ചിത്രശലഭമായ ഗരുഡ ശലഭവും (സതേൺ ബേഡ്‌വിങ്) ഇന്ത്യയിലെ ഏറ്റവും ചെറിയ ചിത്രശലഭങ്ങളിൽ ഒന്നായ ഓറിയന്റൽ ഗ്രാസ് ജുവൽ എന്നിവയും ഇവിടെ നിന്ന് കണ്ടെത്തിയിരുന്നു.
ചെന്നവീര കണവി ഇംഗ്ലീഷ് വിലാസം https://ml.wikipedia.org/wiki/Chennaveera_Kanavi
ഒരു കന്നഡസാഹിത്യകാരനാണ് ചെന്നവീര കണവി (1928-).
1928-ൽ കർണാടകത്തിലെ ധർവാറിൽ ജനിച്ച ചെന്നവീര കവി, വിമർശകൻ എന്നീ നിലകളിൽ ശ്രദ്ധേയനായിരുന്നു.
എം.എ. വരെയുള്ള വിദ്യാഭ്യാസം ധർവാറിൽ പൂർത്തിയാക്കി.
വിദ്യാർഥിയായിരുന്ന കാലത്തു തന്നെ കവിയായി അറിയപ്പെട്ടിരുന്നു.
കർണാടക യൂണിവേഴ്സിറ്റി പ്രസംരംഗയുടെ സെക്രട്ടറിയായിരുന്നു ചെന്നവീര.
പിൽക്കാലത്ത് യൂണിവേഴ്സിറ്റിയുടെ ഡയറക്ടറായി നിയമിക്കപ്പെട്ടു.
കമ്യൂണിസ്റ്റുകാരനല്ലെങ്കിലും ഇടതുപക്ഷ ചായ്‌വുള്ള എഴുത്തുകാരനായിരുന്നു ചെന്നവീര.
കാവ്യാക്ഷിയാണ് ഇദ്ദേഹത്തിന്റെ പ്രഥമ കവിതാസമാഹാരം.
രചനകൾ കവിതകൾ ജീവധ്വനി കവിതാസമാഹാരങ്ങൾ കാവ്യാക്ഷി മധുചന്ദ്ര ദീപധാര മണ്ണിനമെരെവനിഗെ നെലമുഗിലു ചിരന്തനദദ വിമർശനപഠനങ്ങൾ സാഹിത്യചിന്തനകാവ്യാനുസന്ധാന സമാഹിത് പുരസ്കാരങ്ങൾ
1981-ൽ കണവിയുടെ ജീവധ്വനി എന്ന കൃതിക്ക് കർണാടക സാഹിത്യ അക്കാദമി അവാർഡ് ലഭിച്ചു.
2011-ൽ സാഹിത്യ കലാ കൗസ്തുഭ പുരസ്കാരവും ലഭിച്ചിട്ടുണ്ട്.
കൊൽക്കത്ത ഇംഗ്ലീഷ് വിലാസം https://ml.wikipedia.org/wiki/Kolkata
ഇന്ത്യയിലെ പശ്ചിമബംഗാൾ സംസ്ഥാനത്തിന്റെ തലസ്ഥാനമാണ് കൊൽക്കത്ത .
ഹൂഗ്ലി നദിയുടെ കിഴക്കേ തീരത്താണ് കൊൽക്കത്ത ജില്ലയും നഗരവും സ്ഥിതി ചെയ്യുന്നതെങ്കിലും കൊൽക്കത്ത എന്ന മഹാനഗരമായി അറിയപ്പെടുന്നത് കൊൽക്കത്ത, ഹൌറ എന്നീ കോർപ്പറേഷനും, 37 മുനിസിപ്പാലിറ്റികളും മറ്റു പട്ടണങ്ങളും ചേർന്നതാണ്.
ഈ മഹാനഗരം കൊൽക്കത്ത ജില്ലയെ മുഴുവനായും ഉൾക്കൊള്ളുന്നതു കൂടാതെ ഹൌറ, ഹുഗ്ലി, ഉത്തര 24 പറ്ഗാനാസ്, ദക്ഷിണ 24 പറ്ഗാനാസ്, നാദിയ എന്നീ ജില്ലകളിലായി വ്യാപിച്ചു കിടക്കുന്നു.
2000-മാണ്ടു വരെ ഇതിന്റെ ഔദ്യോഗികനാമം കൽക്കട്ട (Calcutta) എന്നായിരുന്നു.
ബ്രിട്ടീഷ് ഭരണകാലത്ത് ഇന്ത്യയുടെ തലസ്ഥാനമായിരുന്നു കൊൽക്കത്ത.
1911-ൽ മാത്രമാണ് തലസ്ഥാനം ദില്ലിയിലേക്ക് മാറ്റിയത്.
കൊൽക്കത്തയുടെ ചരിത്രം ഇന്ത്യയുടെ ഇതരഭാഗങ്ങളിൽ നിന്നും ശ്രദ്ധേയമായ രീതിയിൽ വേറിട്ടു നിൽക്കുന്നു.
ഇന്ത്യൻ സ്വാതന്ത്ര്യസമരപ്രസ്ഥാനം, ഇടതുപക്ഷ പ്രസ്ഥാനം, തൊഴിലാളി യൂണിയൻ പ്രസ്ഥാനം എന്നിവയുടെ ഈറ്റില്ലമാണ് കൊൽക്കത്ത.
13 ദശലക്ഷം ജനസംഖ്യയുള്ള ഈ നഗരസമൂഹം ഇന്ത്യയിലെ ഏറ്റവും വലിയ മൂന്നാമത്തെ മഹാനഗരമാണ്.
ഏകദേശം 185 ച.
യിലായി 4.5 ദശലക്ഷം ജനങ്ങൾ പാർക്കുന്ന കൊൽക്കത്ത മുനിസിപ്പൽ കോർപ്പറേഷനിലെ ജനസാന്ദ്രത ച.
ക്ക് 24000 പേരിലധികം വരും.
ഹൌറ മുനിസിപ്പൽ  കോർപ്പറേഷനിലും 10 ലക്ഷത്തിലധികം ജനസംഖ്യയുണ്ട്.
1692-ൽ ജോബ് ചാർനോക്ക് എന്ന ബ്രിട്ടീഷ് ഈസ്റ്റ് ഇന്ത്യ കമ്പനി ഉദ്യോഗസ്ഥൻ ഹൂഗ്ലി നദിയുടെ കിഴക്കൻ തീരത്തെ ചതുപ്പ് പ്രദേശം ഒരു വ്യാപാരകേന്ദ്രം പണിയുന്നതിന് തെരഞ്ഞെടുത്തു.
ആ സമയത്ത് ഈ പ്രദേശത്ത് ഗോബിന്ദപൂർ, കൊലികത, സുതാനുതി എന്ന മൂന്നു ഗ്രാമങ്ങളാണ് ഉണ്ടായിരുന്നത്.
ഈ സ്ഥലത്താണ് ഇന്ന് കൽക്കത്ത നഗരം സ്ഥിതി ചെയ്യുന്നത്.
ഇന്ത്യൻ നഗരങ്ങളിൽ വച്ച് കൽക്കത്ത ഒരു പുതിയ നഗരമാണ്.
ബ്രിട്ടീഷ് കാലത്തെ അവശിഷ്ടങ്ങളൊഴികെ പ്രസിദ്ധമായ ചരിത്രാവശിഷ്ടങ്ങളോ പഴയ ക്ഷേത്രങ്ങളോ മറ്റു സാംസ്കാരികാവശീഷ്ടങ്ങളോ ഇവിടെയില്ല.
1773 മുതൽ 1912 വരെ ബ്രിട്ടീഷ് ഇന്ത്യയുടെ തലസ്ഥാനമായിരുന്നു കൽക്കത്ത.
എന്നാൽ വേനൽക്കാലത്ത് തലസ്ഥാനം ഇവിടെ നിന്നും ഏതാണ്ട് 1000 മൈൽ ദൂരെയുള്ള സിംലയിലേക്ക് മാറ്റിയിരുന്നു.
പത്തൊമ്പതാം നൂറ്റാണ്ടിലെ അതിന്റെ പ്രതാപകാലത്ത് കിഴക്കിന്റെ സെയിന്റ് പീറ്റേഴ്സ്ബർഗ് എന്നും കൊട്ടാരങ്ങളുടെ നഗരം എന്നും കൊൽക്കത്ത വിശേഷിപ്പിക്കപ്പെട്ടിരുന്നു.
ഹൗറ ഉൾക്കൊള്ളുന്ന വിശാല കൽക്കത്ത ഇന്ത്യയിലെ ഏറ്റവുമധികം വ്യവസായവൽക്കരിക്കപ്പെട്ട ഒരു മേഖലയായിരുന്നു.
ഇരുപതാം നൂറ്റാണ്ടിന്റെ ആദ്യം ഇന്ത്യയിൽ നിന്നും കടൽ വഴിയുള്ള കച്ചവടത്തിന്റെ പകുതിയോളവും കൽക്കത്ത തുറമുഖം വഴിയാണ് നടന്നിരുന്നത്.
വിശാലമായ ഗംഗാതടത്തിൽ നിന്നുള്ള കാർഷികവിഭവങ്ങളും അസമിൽ നിന്നുള്ള തേയില തുടങ്ങിയവയും ഇതിൽപ്പെടുന്നു.
സമുദ്രത്തിൽ നിന്ന് ഏതാണ്ട് 145 കിലോമീറ്റർ അകലെയായിരിക്കുക, നദിയിലൂടെയുള്ള കപ്പൽപ്പാത ഇടക്കിടെ മണ്ണടീഞ്ഞ് ആഴം കുറഞ്ഞു പോകുക, പുറം കടലിൽ നിന്ന് കപ്പലുകൾ ഈ തുറമുഖത്തെത്തുന്നതിന് മൂന്നു ദിവസത്തോളമെടുക്കുക എന്നിങ്ങനെ ഒരു വലിയ തുറമുഖത്തിന്‌ ചേരാത്തവിധത്തിലുള്ള എല്ലാ പോരായ്മകളും കൽക്കത്ത തുറമുഖത്തിനുണ്ടെങ്കിലും ഇതൊരു മികച്ച തുറമുഖം തന്നെയാണെന്ന് വിലയിരുത്തുന്നു.
ലോകയുദ്ധകാലത്ത് ലോകത്തിൽ ഏറ്റവും വേഗത്തിൽ ചരക്ക കൈകാര്യം ചെയ്തിരുന്ന തുറമുഖം ഇതായിരുന്നു ‌.
പ്രധാന പട്ടണങ്ങളും ജനസംഖ്യാവിതരണവും ഹൗറ പാലം.
രബീന്ദ്രസേതു എന്നും അറിയപ്പെടുന്നു.
ഹൗറ 1940-ലെ ചിത്രം.
ഹൗറപ്പാലം നിലവിൽ വരുന്നതിനു മുൻപ് ഹൗറയും കൽക്കത്തയും തമ്മിൽ ബന്ധിപ്പിച്ചിരുന്ന പോന്തൂൺ പാലം ചിത്രത്തിൽ കാണാം
കൽക്കത്ത എന്നത് ഹൂഗ്ലി നദിയുടെ കിഴക്കുള്ള ഭാഗമാണ്.
ഇവിടെ വ്യവസായങ്ങൾ വളരെക്കുറവാണ്.
നദിക്കപ്പുറമാണ് വ്യവസായകേന്ദ്രമായ ഹൗറ നിലനിൽക്കുന്നത്.
ഈ രണ്ടു ഭാഗങ്ങളേയ്യും ബന്ധിപ്പിച്ചു കൊണ്ട് ഹൗറ പാലം അഥവാ രബീന്ദ്രസേതു നില കൊള്ളുന്നു.
ഹൌറപ്പാലം പൂർത്തിയാക്കുന്നതിനു മുൻപ് കൂട്ടിക്കെട്ടിയ ചങ്ങാടങ്ങൾ കൊണ്ടുള്ള പോന്തൂൺ പാലത്തിലൂടെയായിരുന്നു നദി മുറിച്ചു കടന്നിരുന്നത്.
ഹൗറ പാലത്തിനു പുറമേ വിദ്യാസാഗർ സേതു , വിവേകാനന്ദ സേതു എന്നിങ്ങനെ രണ്ടു പാലങ്ങൾ ഹൂഗ്ലിക്കു കുറുകെയുണ്ട്.
ഈ നഗര സമൂഹത്തിലെ പ്രധാന പട്ടണങ്ങളും/നഗരങ്ങളും അവയിലെ ജനസംഖ്യയും 2001ലെ കാനേഷുമാരിപ്രകാരം താഴെക്കാണും വിധമാണ്.
പട്ടണം/നഗരം ജനസംഖ്യ കൊൽക്കത്ത മഹാനഗരം 13,205,697 1 കൊൽക്കത്ത മുനിസിപ്പൽ കോർപ്പറേഷൻ 4,572,876 2 ഹുഗ്ലി മുനിസിപ്പൽ കോർപ്പറേഷൻ 1,007,532 3 ഭട്ടപാറ മുനിസിപ്പാലിറ്റി 442,385 4 സൌത്ത് ഡംഡം മുനിസിപ്പാലിറ്റി 392,444 5 മഹേശ്ത്തല മുനിസിപ്പാലിറ്റി 385,266 6 പാണിഹാട്ടി മുനിസിപ്പാലിറ്റി 348,438 7 രാജ്പൂർ സൂണാർപൂർ മുനിസിപ്പാലിറ്റി 336,707 8 കമർഹട്ടി മുനിസിപ്പാലിറ്റി 314,507 9 രജാർ ഹട്ട് ഗോപാല്പൂർ മുനിസിപ്പാലിറ്റി 271,811 10 ബാല്ലി മുനിസിപ്പാലിറ്റി 260,906 11 ബാരാനഗർ മുനിസിപ്പാലിറ്റി 250,768 വ്യവസായം
ഇരുമ്പുരുക്കുവ്യവസായശാലകൾ, പഞ്ചസാരമില്ലുകൾ, രാസവ്യവസായശാലകൾ, കടലാസ് മില്ലുകൾ, പരുത്തിമില്ലുകൾ തുടങ്ങി പലയിനം വ്യവസായങ്ങൾ ഹൗറയിലുണ്ട്.
ഹൗറ ചണ വ്യവസായത്തിനും ഒരു കാലത്ത് പേരുകേട്ടതായിരുന്നു.
1855-ലാണ് കൽക്കത്തയിലെ ആദ്യത്തെ ചണമില്ല് തുറന്നത്.
ഡണ്ടിയിൽ നിന്ന് (dundee) ജോർജ്ജ് ആക്ലന്റ്, നെയ്ത്തുയന്ത്രങ്ങൾ എത്തിച്ചാണ് ഈ നെയ്ത്തുശാല തുടങ്ങിയത്.
ഇന്ത്യയിലെ 90% ചണമില്ലുകളും ഹൗറയിലായിരുന്നു.
ചണം കൃഷി ചെയ്യുന്ന പ്രഡേശങ്ങളിൽ നിന്ന് അത് വഞ്ചികളിലാണ് ഇവിടെയെത്തിച്ചിരുന്നത്.
അതുകൊണ്ട് ചണമില്ലുകൾ പൊതുവേ നദിക്കരയിലാണ് സ്ഥിതി ചെയ്തിരുന്നത്.
എന്നാൽ 1947-ലെ വിഭജനത്തിൽ ചണം ഉല്പാദനമേഖലകളെല്ലാം കിഴക്കൻ പാകിസ്താനിലായതോടെ ഇവിടേക്കുള്ള അസംസ്കൃതചണത്തിന്റെ വരവു നിലക്കുകയും ഈ വ്യവസായം മന്ദീഭവിക്കുകയും ചെയ്തു .
കൽക്കത്ത സബർബൻ റെയിൽവേ, കൊൽക്കത്ത മെട്രോ റെയിൽവേ , ട്രാം , ബസ് എന്നിവയാണ്‌ കൽക്കത്തയിലെ പൊതുഗതാഗതത്തിനുള്ള മാർഗ്ഗങ്ങൾ.
1867-ലാണ്‌‍ കൽക്കത്ത ട്രാം വേയ്സ് കമ്പനി കൽക്കത്തയിൽ ട്രാമുകൾ ഓടീക്കാൻ തുടങ്ങിയത്.
ഒരുകാലത്ത് ഇത് ഇന്ത്യയിലെ ഏറ്റവും കാര്യക്ഷമവും സൌകര്യപ്രദവുമായ യാത്രാമാർഗ്ഗമായിരുന്നു .
രണ്ടു പ്രധാന റെയിൽവേ ടെർമിനസുകളാണ്‌ കൽക്കത്തയിലുള്ളത്.
പടിഞ്ഞാറു ഭാഗത്തുള്ള പ്രദേശങ്ങളുമായി ഹൌറ റെയിൽ‌വേ ടെർമിനസും, കിഴക്കുള്ള പ്രദേശങ്ങളുമായി സിയാൽദ ടെർമിനസും കൽക്കത്ത നഗരത്തെ ബന്ധിപ്പിക്കുന്നു.
കൽക്കത്തയിലെ അന്താരാഷ്ട്രവിമാനത്താവളം ഡംഡം ആണ്.
ഇത് നഗരത്തിൽ നിന്ന് 12 കിലോമീറ്റർ കിഴക്കായി സ്ഥിതി ചെയ്യുന്നു .
പ്രധാന സ്ഥാപനങ്ങൾ നാഷണൽ ലൈബ്രറി (ദേശീയ ഗ്രന്ഥശാല) നാഷണൽ മ്യൂസിയം ഏഷ്യാറ്റിക് സൊസൈറ്റി വിദ്യാഭ്യാസം ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ട് ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെൻറ് ആൾ ഇന്ത്യ ഇൻസ്റ്റിറ്റ്യൂട്ട് ഒഫ് ഹൈജീൻ അൻഡ് പബ്ലിക് ഹെൽത്ത് ഇന്ത്യൻ അസോസിയേഷൻ ഫോർ ദി കൾട്ടിവേഷൻ ഓഫ് സയൻസ് ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജി സാഹാ ഇൻസ്റ്റിറ്റ്യൂട്ട് ഓഫ് ന്യൂക്ലിയാർ ഫിസിക്സ് ബോസ് ഇൻസ്റ്റിറ്റ്യൂട്ട് ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എഡുക്കേഷൻ അൻഡ് റിസർച്ച് അവലംബം
കൊൽക്കത്ത നാഷണൽ മെഡിക്കൽ കോളേജ്
കൊൽക്കത്ത നാഷണൽ മെഡിക്കൽ കോളേജ് ആൻഡ് ഹോസ്പിറ്റൽ പശ്ചിമ ബംഗാൾ സംസ്ഥാനത്തെ കൊൽക്കത്തയിൽ സ്ഥിതിചെയ്യുന്ന ഒരു മെഡിക്കൽ വിദ്യാഭ്യാസ ഗവേഷണ സ്ഥാപനമാണ്.
നാഷണൽ മെഡിക്കൽ ഇൻസ്റ്റിറ്റ്യൂട്ടിന്റെയും (സ്ഥാപനം,1921) കൊൽക്കത്ത മെഡിക്കൽ ഇൻസ്റ്റിറ്റ്യൂട്ടിന്റെയും സംയോജനമായാണ് ഇത് സ്ഥാപിക്കപ്പെട്ടത്.
കൊൽക്കത്ത നാഷണൽ മെഡിക്കൽ കോളേജിന്റെ ഉത്ഭവം നിസ്സഹകരണ പ്രസ്ഥാനത്തിന്റെ ഫലമായി സ്ഥാപിതമായ 1921 ഏപ്രിൽ 14-ലെ നാഷണൽ മെഡിക്കൽ ഇൻസ്റ്റിറ്റ്യൂട്ട് അല്ലെങ്കിൽ ജാതിയ ആയുർബിഗ്യൻ വിദ്യാലയ എന്ന ആശയത്തിൽ നിന്നാണ്.
നേതാജി സുഭാഷ് ചന്ദ്രബോസാണ് ഇത് ഉദ്ഘാടനം ചെയ്തത്.
പ്രാദേശികമായി ചിത്തരഞ്ജൻ ഹോസ്പിറ്റൽ എന്ന് അറിയപ്പെടുന്ന 1948 ൽ സ്ഥാപിതമായ ഈ സ്ഥാപനം 1967 ൽ ദേശസാൽക്കരിക്കപ്പെട്ടു.
ഈ സ്ഥാപനത്തിന് മെഡിക്കൽ കൗൺസിൽ ഓഫ് ഇന്ത്യയുടെ (എംസിഐ) അംഗീകാരം ലഭിച്ചിട്ടുണ്ട്.
2003 വരെ കൊൽക്കത്ത സർവകലാശാലയുമായി അഫിലിയേറ്റ് ചെയ്തിരുന്ന ഇത് നിലവിൽ വെസ്റ്റ് ബംഗാൾ യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിട്ടുണ്ട്.
ഡോ. സുന്ദരി മോഹൻ ദാസ് ആയിരുന്നു കോളേജിന്റെ സ്ഥാപക പ്രിൻസിപ്പൽ.
ചരിത്രം കൊൽക്കത്ത നാഷണൽ മെഡിക്കൽ കോളേജിന്റെയും ആശുപത്രിയുടെയും അക്കാദമിക് വിഭാഗം.
ദേശീയ നേതാക്കളുടെ ആഹ്വാനപ്രകാരം, നിരവധി വിദ്യാർത്ഥികൾ പഴയ ബ്രിട്ടീഷ് സർക്കാരുമായി ഏതെങ്കിലും തരത്തിൽ ബന്ധമുള്ള സ്ഥാപനങ്ങളിൽ നിന്ന് പുറത്തുപോയി.
നിസ്സഹകരണ പ്രസ്ഥാന കാലത്ത് കൊൽക്കത്തയിലെ മെഡിക്കൽ വിദ്യാഭ്യാസം മെഡിക്കൽ കോളേജ് ഓഫ് ബംഗാൾ; ക്യാമ്പ്‌ബെൽ മെഡിക്കൽ സ്കൂൾ (പിന്നീട് N.R.S. മെഡിക്കൽ കോളേജ് എന്നറിയപ്പെട്ടു), കാർമൈക്കൽ മെഡിക്കൽ കോളേജ് (പിന്നീട് R.G. കാർ മെഡിക്കൽ കോളേജ് എന്നറിയപ്പെട്ടു) എന്നീ 3 സ്ഥാപനങ്ങളാണ് നൽകിയിരുന്നത്.
ആദ്യത്തെ രണ്ടും സർക്കാർ സ്ഥാപനങ്ങളായിരുന്നപ്പോൾ ഒരു സമ്പൂർണ്ണ സർക്കാർ സ്ഥാപനമല്ലാതിരുന്ന അവസാനത്തേതിന് ബ്രിട്ടീഷുകാരുമായി ചില ബന്ധങ്ങളുണ്ടായിരുന്നു.
ഹെല്ലൈഡ് പാർക്കിലെ മെഡിക്കൽ കോളേജിലെ പ്രഗത്ഭരായ ഏതാനും വിദ്യാർത്ഥികളുടെ യോഗത്തിൽ ഒരു സ്വദേശി മെഡിക്കൽ കോളേജ് എന്ന ആശയം ആദ്യമായി രൂപപ്പെട്ടു.
ദേശബന്ധു ചിത്തരഞ്ജൻ ദാസ് അദ്ധ്യക്ഷത വഹിച്ച ഈ യോഗത്തിലെ പ്രഭാഷകരിലൊരാൾ ഡോ. സുന്ദരി മോഹൻ ദാസ് ആയിരുന്നു.
അത്തരമൊരു കോളേജ് സ്ഥാപിക്കുമെന്ന് വിദ്യാർത്ഥികൾക്ക് ഉറപ്പ് നൽകപ്പെട്ടു.
ബ്രിട്ടീഷ് ഭരണകാലത്തുനടന്ന അപമാനകരമായ നിരവധി സംഭവങ്ങൾ ബംഗാളികൾക്ക് അവരുടെ സ്വത്വം നിലനിറുത്തുന്നതിനേക്കുറിച്ച് ഒരു  ഗൗരവമുള്ള ചിന്തയിലേക്ക് നയിച്ചു.
അത്തരത്തിലുള്ള ഒരു ഉദാഹരണമാണ് ബംഗാളിലെ മഹാകവിയായിരുന്ന മൈക്കൽ മധുസൂദൻ ദത്തയ്ക്ക് അക്കാലത്ത് ഈസ്റ്റ് ഇന്ത്യാ കമ്പനിയുടെ ഭരണത്തിലായിരുന്ന പ്രസിഡൻസി ജനറൽ ആശുപത്രിയിൽ (ഇപ്പോൾ PGMER SSKM ഹോസ്പിറ്റൽ) നിരവധി തവണ പ്രവേശനം നിഷേധിക്കപ്പെട്ടത്.
ഇത്തരം സംഭവങ്ങളുടെ പശ്ചാത്തലത്തിൽ പണ്ഡിറ്റ് ഈശ്വര ചന്ദ്ര വിദ്യാസാഗർ ദേശീയ വിദ്യാഭ്യാസ നയം (ഗൌരിയ സർബ വിദ്യായതൻ) തയ്യാറാക്കി.
പിന്നീട് ഈ ദേശീയ വിദ്യാഭ്യാസ നയം ശ്രീ അരബിന്ദോ ഘോഷ്, ആചാര്യ പ്രഫുല്ല ചന്ദ്ര റോയ് എന്നിവർ പുനർനിർമ്മിച്ചു.
നാഷണൽ മെഡിക്കൽ ഇൻസ്റ്റിറ്റ്യൂഷൻ (ജാതിയ ആയുർബിഗ്യാൻ പരിഷത്ത്), നാഷണൽ സയൻസ് ഇൻസ്റ്റിറ്റ്യൂഷൻ (ജാതിയ ബിഗ്യാൻ പരിഷത്ത്) എന്നിങ്ങനെ രണ്ട് വിഭാഗങ്ങൾ ഉൾക്കൊള്ളുന്നതായിരുന്നു പുതുക്കിയ ചട്ടക്കൂടിലുള്ള ഈ നയം.
Archived 2021-04-16 at the Wayback Machine .
1920 ൽ ഡിസംബറിലെ നാഗ്പൂർ വാർഷിക കോൺഗ്രസ് സെഷനിൽ മഹാത്മാഗാന്ധി “ഗോലാമി ഹതാവോ” എന്ന മുദ്രാവാക്യം പ്രഖ്യാപിക്കുകയും കൗൺസിലുകളിലും കോടതികളിലും വിദ്യാഭ്യാസത്തിലും ബ്രിട്ടീഷ് സർക്കാരുമായുള്ള എല്ലാ ബന്ധങ്ങളും ബഹിഷ്‌കരിക്കുവാൻ അഭ്യർത്ഥിക്കുകയും ചെയ്തു.
ഈ പ്രമേയത്തെ ദേശബന്ധു ചിത്തരഞ്ജൻ ദാസ് ശക്തമായി പിന്തുണച്ചു.
പണ്ഡിറ്റ് ഈശ്വർ ചന്ദ്ര വിദ്യാസാഗറിന്റെ ദേശീയ വിദ്യാഭ്യാസ കൗൺസിലെന്ന യഥാർത്ഥ ആശയത്തെ അടിസ്ഥാനമാക്കി പുതിയ ദേശീയ സർവകലാശാലകൾ വികസിപ്പിച്ചുകൊണ്ട് ദേശീയ വിദ്യാഭ്യാസം പ്രോത്സാഹിപ്പിക്കാൻ ഗാന്ധിജി പദ്ധതിയിട്ടു.
ദേശീയ വിദ്യാഭ്യാസം നടപ്പിലാക്കാൻ ഗാന്ധിജി തന്റെ ജാരിയ സന്ദർശനത്തിലൂടെ 70000 രൂപ നേടി.
ഈ പണം ഡോ. രാജേന്ദ്ര പ്രസാദിനെ ഏൽപ്പിക്കുകയും അത് “തിലക് സ്വരാജ് ഫണ്ട്” സ്ഥാപിക്കുന്നതിലേക്ക് നയിക്കുകയും ചെയ്തു.
കൊൽക്കത്ത മെഡിക്കൽ സ്കൂൾ
1907-ൽ ഡോ. ശരത് കുമാർ മുള്ളിക്ക് മറ്റ് പ്രശസ്ത ഡോക്ടർമാർക്കൊപ്പം ചേർന്ന് നാഷണൽ മെഡിക്കൽ കോളേജ് ഓഫ് ഇന്ത്യ (ദ നാഷണൽ കോളേജ് ഓഫ് ഫിസിഷ്യൻസ് ആൻഡ് സർജൻസ്) എന്ന പേരിൽ 191, ബൌബസാർ സ്ട്രീറ്റിൽ ഒരു മെഡിക്കൽ സ്കൂൾ ആരംഭിച്ചു.
1910 ൽ കൊൽക്കത്ത ഫ്രീ ഹോസ്പിറ്റൽ (കിംഗ്സ് ഹോസ്പിറ്റൽ) എന്ന പേരിൽ ഒരു ആശുപത്രി ഈ സ്ഥാപനവുമായി ചേർത്തു.
1914 ൽ മഹാരാജ മനീന്ദ്ര ചന്ദ്ര നന്ദി സംഭാവന ചെയ്ത 301/3, അപ്പർ സർക്കുലർ റോഡിലെ ഒരു സ്ഥലത്ത് ആശുപത്രി  മാറ്റി സ്ഥാപിച്ചു.
ദേശീയ നേതാക്കളായ ലാലാ ലജ്പത് റായ്, സുരേന്ദ്രനാഥ് ബാനർജി എന്നിവരുടെ അനുഗ്രഹാശിസുകൾ ഈ സംരംഭത്തിന് പിന്നിലുണ്ടായിരുന്നു.
1916 ലെ ഇന്ത്യൻ മെഡിക്കൽ ഡിഗ്രി നിയമം പാസാക്കപ്പെട്ടതോടെ സ്ഥാപനം അടച്ചുപൂട്ടേണ്ടി വന്നു.
ഈ കോളജും ആശുപത്രിയും 1919 ൽ ഡോ. ശരത് കുമാർ മുള്ളിക് വീണ്ടും തുറന്നു.
1923 ഏപ്രിലിൽ മാനേജ്മെൻറ് കൊൽക്കത്ത മെഡിക്കൽ ഇൻസ്റ്റിറ്റ്യൂഷൻ എന്ന പേരിലുള്ള മറ്റൊരു രജിസ്റ്റർ ചെയ്ത സൊസൈറ്റി ഏറ്റെടുത്തു.
ഈ സ്ഥാപനം LMF കോഴ്‌സിനായി ബംഗാളിലെ സ്റ്റേറ്റ് മെഡിക്കൽ ഫാക്കൽറ്റിയുമായി അഫിലിയേറ്റ് ചെയ്യപ്പെടുകയും കൂടാതെ ഫാക്കൽറ്റിയുടെ ലൈസൻസിയേറ്റ് പരീക്ഷയ്ക്കുള്ള ആദ്യ ബാച്ച് വിദ്യാർത്ഥികൾ 1924-1925 ൽ പ്രവേശിപ്പിക്കപ്പെടുകയും ചെയ്തു.
നാഷണൽ മെഡിക്കൽ ഇൻസ്റ്റിറ്റ്യൂട്ട്
1920 ൽ ഇന്ത്യൻ നാഷണൽ കോൺഗ്രസിന്റെ നാഗ്പൂർ സെഷൻ നിസ്സഹകരണത്തിനുള്ള പ്രമേയം അംഗീകരിച്ചുകൊണ്ട് സർക്കാർ സ്ഥാപനങ്ങളെയും മറ്റ് സർക്കാർ ബന്ധമുള്ള മറ്റു സ്ഥാപനങ്ങളേയും ബഹിഷ്‌കരിക്കാനുള്ള ആഹ്വാനം നൽകി.
സർക്കാർ ഇതര എഞ്ചിനീയറിംഗ്, മെഡിക്കൽ കോളേജുകൾ സ്ഥാപിക്കുന്നതിനായി ദേശബന്ധു ചിത്തരഞ്ജൻ ദാസ് ദേശീയ വിദ്യാഭ്യാസ സമിതി പരിഷ്‌കരിച്ചു.
ഇത്തരത്തിൽ ആദ്യമായി രൂപീകരിക്കപ്പെട്ട ജാദവ്പൂർ ടെക്നിക്കൽ ഇൻസ്റ്റിറ്റ്യൂട്ട് പിന്നീട് ജാദവ്പൂർ സർവകലാശാലയായി മാറി.